
Ştire

ANFP – participare la seminarul privind promovarea respectării principiului egalităţii de şanse, gen şi nediscriminare
Joi, 10 iulie 2014, un reprezentant al Agenţiei Naţionale a Funcţionarilor Publici a participat la seminarul privind promovarea respectării principiului egalităţii de şanse, gen şi nediscriminare, în cadrul proiectului “Şanse egale în comunitatea noastră”, POSDRU/122/6.2/G/124026, eveniment organizat de Direcţia  Generală de Asistenţă Socială şi Protecţia Copilului Sector 6.
Una dintre activitățile proiectului “Şanse Egale în Comunitatea Noastră” POSDRU/122/6.2/G/124026, care vizează promovarea politicilor sociale şi de incluziune pe piaţa muncii a grupurilor vulnerabile, a fost realizarea unui seminar privind promovarea respectării principiului egalităţii de şanse, gen şi nediscriminare.
Obiectivul general al proiectului constă în stimularea integrării pe piaţa muncii a 220 de persoane care aparţin categoriilor sociale vulnerabile şi se derulează în Bucureşti, sectorul 6, în perioada 1 octombrie 2013 – 1 aprilie 2015.

La eveniment au fost prezenţi membrii ai echipei de proiect, reprezentanţi ai instituţiilor şi autorităţilor publice, dar şi reprezentanţi ai unor ONG-uri.

Discuţiile s-a axat pe prezentarea unor metode şi practici de succes, trasându-se linii directoare sau recomandări de urmat în domeniul metodelor de angajare flexibilă.

